བརྡ་འཕྲིན་དུས་རབས་ཀྱི་ཁྱད་ཆོས་གཙོ་བོ་ཞིག་ནི་ལྕེ་ལྡན་སུ་དང་།སྨྱུག་འཛིན་པ་སུ་ཡིན་ཡང་ཆེ་བ་རྒྱལ་ཁབ་དང་མི་རིགས་།ཆུང་བ་ཁྱིམ་ཚང་དང་མི་སྒེར་ཡན་གྱི་གནས་ཚུལ་ལྷུག་པོར་བརྗོད་ཆོག་ལ།ཚགས་པར་དང་དུས་དེབ་སོགས་ལྟར་མི་བུའི་ཡོན་ཚད་ལ་གཞལ་ཏེ་རྩོམ་བཀོད་པ་མ་ཡིན་པར།རང་ཉིད་ལ་འདོད་པ་ཡོད་ན་ཅི་དགར་བཀོད་ཆོག་པའི་ཚད་བཀག་གི་ར་བ་ལས་རིང་དུ་འདས་པ།དུས་དང་ཡུལ་གྱིས་མ་བསྐལ་བས་རིང་ས་གླིང་འདིའི་རྒྱ་མཚོ་ཆེན་པོའི་ཕ་རོལ་གྱི་རྒྱལ་ཁབ་རྣམས་དང་།ཐུང་ས་རང་གི་ཉེ་འཁོར་དུ་ཡོད་པའི་གྲོང་པ་ཁྱིམ་མཚེས་རྣམས་ཀྱིས་ཀྱང་དུས་གཅིག་ཉིད་དུ་ཅི་བདེར་གཟིགས་ཆོག་པའི་དངོས་གནས་སྒྱུ་མའི་འཕྲུལ་གྱི་དྲ་བ་ཞེས་མི་རྣམས་ཀྱིས་བསྟོད་པས་དོན་ལ་གནས་པར་སྣང་ངོ་།